Donda
Donda – dešimtasis amerikiečių reperio Kanye West studijinis albumas, išleistas 2021 m. rugsėjo 29 d. Albume jungiamas hiphopo, gospelo ir pop muzikos elementai, o dainų žodžiai tamsesni, nei ankstesniuose atlikėjo darbuose, juose nemažai kalbama apie West skyrybas su Kim Kardashian bei jo mamą Donda West, kurios vardu ir pavadintas pats įrašas. Nors albumas susilaukė vidutiniškų kritikų įvertinimų, jis buvo komerciškai sėkmingas visame pasaulyje. JAV per pirmąją savaitę parduota 309 tūkstančiai kopijų ir albumas debiutavo pirmojoje „Billboard 200“ reitingo vietoje, tapdamas dešimtuoju atlikėjo įrašu, pasiekusiu šią viršūnę. „Donda“ taip pat pasiekė daugelio šalių reitingų dešimtukus, tarp jų – ir Jungtinės Karalystės ir Lietuvos, abiejuose pasiekus pirmąsias vietas. 2022 m. kovo mėnesio duomenimis, JAV parduota per milijoną albumo kopijų ir jis tapęs platininiu. 2022 m. vykusiuose „Grammy“ apdovanojimuose daina „Hurricane“ laimėjo apdovanojimą už geriausio melodingojo repo atlikimą, o „Jail“ – už geriausią repo dainą. Pats albumas taip pat buvo nominuotas metų albumo ir geriausio repo albumo kategorijose.